गई 24 फरवरी को जोधपुर में राजनीति से देवीसिंह की संन्यास की घोषणा को जंगलराज रूपक में देखें तो लगता है इस तरह के बयान देने को देवीसिंह तभी मजबूर होते हैं जब वे अपने को बूढ़ा मान लेते हैं—ऐसा मानना भर ही जंगलराज में आयु पूरी कर रहे होते शेर को इलाका छोडऩे को मजबूर करता है। इस तरह की मंशाएं जाहिर करने और उससे पलटने के कई कारण हो सकते हैं। सबसे बड़ा कारण तो वे समर्थक ही हैं जो देवीसिंह की 'हाऊड़ाÓ छवि से केवल अपने स्वार्थ सिद्ध करते रहे है। ऐसों को लगता है कि देवीसिंह यदि राजनीति से संन्यास ले लेंगे तो उनका 'होकड़ा' (मुखौटा) दिखाकर अब तक जिस तरह वे अपने हित साधते रहे हैं, वे बन्द हो जाएंगे। ऐसा लगता है कि ऐसे ही हाजरिये किस्म के लोग संन्यास की मंशा जाहिर करते ही देवीसिंह की बिरुदावली गाकर पुन: उन्हें राजनीति में खदेड़ देते हैं और ये भ्रम करवा देते हैं कि शेर अभी बूढ़ा नहीं हुआ है।